П Р Е Д Л О Г

На основу члана 74. став 2. Закона о судијама („Службени гласник РС“, бр. 116/08, 58/09 - УС, 104/09, 101/10, 8/12 - УС, 121/12, 124/12 - УС, 101/13, 108/13 - др. закон, 111/14 - УС, 117/14, 40/15, 63/15 - др. пропис) и члана 8. став 1. Закона о Народној скупштини („Службени гласник РС“, број 9/10),

Народна скупштина Републике Србије, на \_\_\_\_\_ седници \_\_\_\_\_\_\_\_\_\_\_\_\_\_\_\_\_\_\_

одржаној \_\_\_\_\_\_\_\_\_\_\_\_\_ 20\_\_. године, донела је

О Д Л У К У

о престанку функције председника Основног суда у Новом Саду

I

Анђелки Станојевић, председнику Основног суда у Новом Саду, престаје функција председника суда због избора за судију Вишег суда у Новом Саду.

II

Ову одлуку објавити у „Службеном гласнику Републике Србије“.

РС број \_\_\_\_\_\_\_\_\_\_\_\_\_

У Београду, \_\_\_\_\_\_\_\_\_\_\_\_ 2017. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

Маја Гојковић

О б р а з л о ж е њ е

Чланом 52. ст. 1. и 2. Закона о уређењу судова („Службени гласник РС“, бр. 116/08, 104/09, 101/10, 31/11 - др. закон, 78/11, 101/11, 101/13, 40/15 - др. закон) утврђено је да председник суда представља суд, руководи судском управом и одговоран је за правилан и благовремен рад суда. Председник суда обезбеђује законитост, ред и тачност у суду, налаже отклањање неправилности и спречава одуговлачење у раду, одређује браниоце по службеној дужности по азбучном реду са листе адвоката које доставља адвокатска комора, стара се о одржавању независности судија и угледу суда и врши друге послове одређене законом и Судским пословником.

Чланом 74. став 1. Закона о судијама („Службени гласник РС“, бр. 116/08, 58/09 - УС, 104/09, 101/10, 8/12 - УС, 121/12, 124/12 - УС, 101/13, 108/13 - др. закон, 111/14 - УС, 117/14, 40/15, 63/15 - др. пропис), утврђено је да председнику суда престаје та функција због, између осталог, избора за судију другог суда. На основу става 2. истог члана одлуку о престанку функције председника суда доноси Народна скупштина.

Анђелка Станојевић, председник Основног суда у Новом Саду је упутила допис Народној скупштини, заведен под 03 Број 118-3377/17 од 7. новембра 2017. године, којим је затражила да Народна скупштина донесе одлуку о престанку функциоје председника Основног суда у Новом Саду, чији је она носилац, с обзиром да ју је Високи савет судства, 24. октобра 2017. године изабрао за судију Вишег суда у Новом Саду.

Имајући у виду наведено, Одбор за правосуђе, државну управу и локлану самоуправу је на 26. седници одржаној 20. новембра 2017. године, утврдио Предлог одлуке којом Анђелки Станојевић, престаје функција председника Основног суда у Новом Саду.

Разлози за предлагање хитног поступка

Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине. Ово с обзиром на то да је Анђелку Станојевић Високи савет судства, 24. октобра 2017. године изабрао за судију Вишег суда у Новом Саду, због чега је потребно да Народна скупштина доношењем предложене одлуке створи услове да Високи савет судства без одлагања предложи кандидате за избор председника Основног суда у Новом Саду, у складу са чланом 74. став 3. Закона о судијама, чиме би се обезбедили услови за несметан рад овог суда.